Ndryshime në ekipin e sigurisë kombëtare të administratës Obama
Drejtori i CIA-s Leon Paneta kalon në postin e Sekretarit të Mbrojtjes dhe gjenerali David Petreas shkon drejtor i CIA-s
Është një ndryshim madhor në rangjet e sigurisë kombëtare. Njeriu që solli një strategji të re kundër terrorizmit në luftën në Afganistan, është përzgjedhur nga presidenti për të drejtuar agjencinë kombëtare të spiunazhit. Nëse konfirmohet, gjeneral Petraeus do të zëvendësojë njeriun që solli bashkim brenda në CIA dhe forcimin e kontakteve me Kongresin, Leon Paneta. Dhe nëse Paneta konfirmohet, ai do të zëvendësojë Sekretarin e Mbrojtjes, Robert Gates që del në pension. Presidenti Obama po ashtu emëroi diplomatin veteran Ryan Crocker si ambasador në Afganistan. Kjo nënkupton se thuajse e gjithë udhëheqja amerikane në ushtri po ndryshon në një kohë kur mbështetja amerikane dhe e aleatëve për luftë po bie. Anthony Cordesman është me Qendrën për Studime Strategjike dhe Ndërkombëtare. Dokumentet e klasifikuara të publikuara tashmë tregojnë se ambasadori aktual në Afganistan Karl Eikenberry është krtitik ndaj qeverisë së presidentit Hamid Karzai. Analisti Cordesman thotë se emërimi i ri është zgjedhje e mirë. Është një figurë e njohur nga Departamenti i Shtetit, e besuar nga Departamenti i Mbrojtjes, por gjithashtu e parë me respekt nga qeveria afgane." Shumë analistë të zbulimit thonë se Leon Paneta mori drejtimin e CIA-s në një kohë kritike dhe fitoi besimin e punonjësve. Ish drejtori i CIA-s John McLaughlin. Zoti Panetta ka një eksperiencë të gjerë në Washington. Ai i kupton shkurtimet buxhetore dhe si funksionojnë politikat në Kongres. I tillë është edhe gjenerali Petraeus. Megjithë tingëllimin e pazakontë që një shef i spiunazhit të drejtojë ushtrinë dhe një gjeneral i lartë të drejtojë agjencinë e spiunazhit, ekspertët thonë se kjo është mëse normale. Një reduktim i trupave amerikane në Afganistan është caktuar të bëhet në korrik. Gjenerali Petraeus ende do të mbikëqyr këtë ndryshim, meqënëse largimi i tij nga Afganistani nuk do të bëhet deri në shtator.